[Resep] Mieliebrood | Maroela Media
Mieliebrood. Foto: Verskaf
Mieliebrood is een van daardie baie gewilde resepte waarvoor elkeen dalk hul eie weergawe het, maar dit bly iets waarvoor die meeste mense baie lief is. Party mense geniet dit saam met braaivleis en ander verkies dit met ontbyt of 'n ander ete. Hoe jy ook al daarvan hou, dit is 'n heerlike resep dié. Onthou om sommer van die staanspoor twee brode te bak, want sodra dit uit die oond kom, verdwyn die snye nogal vinnig. Het jy al die volgende dag met tuisgebakte mieliebrood roosterbrood gemaak? Dit is voorwaar smullekker.
Gebruik 'n growwe mieliemeel vir die lekkerste tekstuur en in hierdie resep maak die volkoringmeel dit sommer nog meer veselryk. Karringmelk is 'n wonderlike bestanddeel om mee te bak en dit gee hierdie brood 'n sagte tekstuur, sonder dat te veel olie in die resep nodig is.
Plaas al die droë bestanddele in 'n mengbak.
Meng karringmelk, eiers, olie en suikermielies saam. Roer by die droë bestanddele tot goed gemeng.
Skep die beslag in die broodpan en bak 45-60 minute of tot 'n toetspen skoon uitkom.
Laat vir 'n paar minute in die pan afkoel en keer dan uit op 'n afkoelrakkie. Sit warm met botter voor of pak dit in as deel van 'n kosblik.
Rasper 2-3 murgpampoentjies en roer by die droë bestanddele. Roer ¼ k (60 ml) gerasperde cheddarkaas by die beslag of strooi die helfte daarvan bo-op, voor die brood gebak word.